En amerikaner i Paris
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmer
En amerikaner i Paris er en amerikansk spillefilm fra 1951. Filmen er en av de mest populære filmmusikalene.
Dette er en romantisk fortelling om en amerikansk maler i Paris, hans kvinnelige mesen og den unge kvinnen han forelsker seg i, med Gene Kelly, Nina Foch, Leslie Caron og Oscar Levant i de største rollene. Filmen er produsert av Arthur Freed for Metro-Goldwyn-Mayer, med regi ved Vincente Minnelli, koreografi ved Gene Kelly, manus av Alan Jay Lerner og foto ved Al Gilks og John Alton.Filmen har tatt sitt navn fra et orkesterstykke av George Gershwin, og stykket benyttes i finalen til en stort anlagt dansesekvens inspirert av verkene til en rekke berømte malere. I filmen benyttes flere av Gershwins mest kjente sanger, blant annet I Got Rhythm og Embraceable You.Filmen vant Oscar-priser for beste film, manus, foto, musikkarrangementer, scenografi og kostymer. Les mer i Store norske leksikon Film i USA